# PIRKIMO–PARDAVIMO SUTARTIS

2023 m. gruodžio \_\_ d. Nr.

Valstybinė ligonių kasa prie Sveikatos apsaugos ministerijos (toliau – Pirkėjas arba VLK), juridinio asmens kodas 191351679, kurios buveinė yra Europos a. 1, 03505 Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu,

**UAB „IT GAMA“** (toliau – **Pardavėja**s), juridinio asmens kodas 302786971, kurio buveinė yra   
S. Žukausko g. 23-44, 08234 Vilnius, atstovaujama direktoriaus Pauliaus Auškalnio, veikiančio bendrovės įstatų pagrindu, toliau kartu vadinamos šalimis, vadovaudamosi:

* Lietuvos Respublikos viešųjų pirkimų įstatymu (toliau – VPĮ);
* Lietuvos Respublikos civiliniu kodeksu (toliau – CK);
* Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“;
* Viešųjų pirkimų organizavimo ir vidaus kontrolės taisyklėmis, patvirtintomis VLK direktoriaus 2023 m. birželio 05 d. įsakymu Nr. 1K-148 „Dėl viešųjų pirkimų organizavimo ir vidaus kontrolės taisyklių patvirtinimo“;
* Pardavėjo 2023-12-19 pasiūlymu, pateiktu mažos vertės pirkime, atliekamame neskelbiamos apklausos būdu dėl***nešiojamųjų kompiuterių pirkimo*** (toliau – **Pasiūlymas**),
* VLK 2023-12-28 Tiekėjų apklausos pažyma Nr. VP-761, sudarė šią ***nešiojamųjų kompiuterių pirkimo*** sutartį(toliau – **Sutartis**), ir susitarė dėl toliau išvardintų sąlygų.

**I. SUTARTIES OBJEKTAS**

1. Pardavėjas įsipareigoja Sutartyje nustatytomis sąlygomis ir tvarka perduoti Pirkėjui nuosavybės teise prekės, o Pirkėjas įsipareigoja priimti Sutarties reikalavimus atitinkančias prekes bei sumokėti už jas Sutartyje nustatytomis sąlygomis ir tvarka.

2. Prekių kaina ir kiekiai nurodyti Sutarties 1 priede, o prekių techniniai parametrai – Sutarties 2 priede.

## II. SUTARTIES ŠALIŲ ĮSIPAREIGOJIMAI IR TEISĖS

3. Pardavėjas įsipareigoja:

3.1. Sutartyje nustatyta tvarka ir sąlygomis adresu Europos a. 1, 03505 Vilnius, **pristatyti** Sutarties reikalavimus atitinkančias **prekes iki** **2024-03-28**. Galimas pristatymas dalimis;

3.2. tinkamai ir faktiškai pristatęs kokybiškas prekes, atitinkančias Sutarties reikalavimus, pateikti Pirkėjui pasirašyti prekių perdavimo–priėmimo aktą ir PVM sąskaitą faktūrą;

3.3. nedelsiant informuoti Pirkėją, jei laiku negali pristatyti prekių;

3.4. kilus ginčui tarp šalių dėti visas pastangas, kad ginčas būtų išspręstas taikiai per protingą terminą.

4. Pirkėjas įsipareigoja:

4.1. priimti Pardavėjo tinkamai ir faktiškai pristatytas prekes bei pasirašyti priimtų prekių perdavimo–priėmimo aktą;

4.2. sumokėti už Sutarties reikalavimus atitinkančias prekes, Sutartyje nustatyta tvarka ir sąlygomis;

4.3. kilus ginčui, siekti, kad ginčas būtų išspręstas taikiai per protingą terminą.

5. Pardavėjo teisės:

5.1. reikalauti, kad Pirkėjas priimtų Sutarties reikalavimus atitinkančias kokybiškas prekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti kokybiškas prekes;

5.2. reikalauti iš Pirkėjo sumokėti už Sutarties reikalavimus atitinkančias prekes Sutartyje nurodyta tvarka, sąlygomis ir terminais.

6. Pirkėjo teisės:

6.1. nemokėti už tinkamai ir faktiškai pristatytas prekes, jeigu perdavimo–priėmimo akte ir (ar) PVM sąskaitoje faktūroje nurodyta neteisinga suma ir (ar) faktiškai pristatytų prekių kiekis, kol su Pardavėju nebus išsiaiškinta ir atitinkamai pakoreguotas perdavimo–priėmimo aktas ir (ar) PVM sąskaita faktūra;

6.2. reikalauti nemokamai pakeisti nekokybiškas prekes naujomis arba pašalinti prekių trūkumus, arba pristatyti trūkstamas prekes per laikotarpį nurodytą 3.1 papunktyje.

## III. SUTARTIES KAINA IR ATSISKAITYMO TVARKA

7. Sutarties kaina yra 6 920,00 Eur (šeši tūkstančiai devyni šimtai dvidešimt eurų) be pridėtinės vertės mokesčio (toliau – PVM) ir 8 373,20 Eur (aštuoni tūkstančiai trys šimtai septyniasdešimt trys eurai ir 20 centų).

8. Į Sutarties kainą įskaitomi visi mokesčiai, rinkliavos, prekių pristatymo ir kitos išlaidos, susijusios su tinkamu Sutarties vykdymu.

9. Sutarties kaina negali būti keičiama visą Sutarties galiojimo laiką, išskyrus atvejus, numatytus Sutartyje.

10. Tinkamai ir faktiškai pristatytų prekių perdavimas ir priėmimas įforminamas prekių perdavimo–priėmimo aktu, kuris turi būti pasirašytas abiejų šalių, atlikus prekių kiekio ir kokybės patikrinimą, ir tik dėl tokių prekių, kurios atitinka Sutartyje nustatytus reikalavimus.

11. Už tinkamai ir faktiškai pristatytas prekes Pirkėjas atsiskaito su Pardavėju per 20 (dvidešimt) kalendorinių dienų nuo tinkamo perdavimo–priėmimo akto ir sąskaitos faktūros pasirašymo dienos, pervedant lėšas į Pardavėjo sąskaitą, nurodytą Sutarties rekvizituose.

12. Sutarties kaina Sutarties galiojimo laikotarpiu turi būti perskaičiuojama (didinama ar mažinama) atitinkamai pasikeitus Lietuvos Respublikos teisės aktuose nustatytam PVM tarifui. Tokiu atveju Sutarties kaina keičiama rašytiniu Sutarties šalių susitarimu ir tik ta dalimi, kurią joje sudaro PVM. Toks Sutarties kainos pakeitimas įsigalioja nuo rašytinio susitarimo tarp Sutarties šalių pasirašymo dienos. Pasikeitus Lietuvos Respublikos teisės aktuose nustatytam PVM tarifui, kuris turi įtakos Sutarties kainai, Sutarties kainos keitimą turi inicijuoti viena iš šalių;

13. Pirkėjas Pardavėjui už prekes avanso nemoka.

14. Pirkėjas su Pardavėju atsiskaito tik po visų prekių pristatymo.

## IV. ŠALIŲ ATSAKOMYBĖ

15. Už įsipareigojimų, prisiimtų Sutartimi, nevykdymą arba netinkamą vykdymą šalys atsako įstatymų nustatyta tvarka.

16. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

17. Nei viena iš šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Tokiu atveju šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita šalis negauna per protingą laiką po to, kai Sutarties neįvykdžiusi šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji šalis privalo atlyginti kitai šaliai dėl negauto pranešimo susidariusius nuostolius.

18. Pasibaigus nenugalimą jėgą lemiančioms aplinkybėms, šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos šalis nevykdo savo sutartinių įsipareigojimų daugiau kaip 30 (trisdešimt) dienų, kita šalis turi teisę nedelsdama nutraukti Sutartį, pranešdama kitai šaliai apie tai raštu.

19. Jei Pardavėjas nevykdo savo sutartinių įsipareigojimų Sutartyje numatytais terminais, Pirkėjas turi teisę neribodamas kitų savo teisių gynimo būdų pradėti skaičiuoti 0,02 procento, nuo nepristatytų prekių kainos, dydžio delspinigius, už kiekvieną uždelstą dieną.

20. Jei Pirkėjas nevykdo savo sutartinių įsipareigojimų Sutartyje numatytais terminais, Pirkėjas turi teisę neribodamas kitų savo teisių gynimo būdų pradėti skaičiuoti 0,02 procento, nuo nepristatytų prekių kainos, dydžio delspinigius, už kiekvieną uždelstą dieną

## V. SUTARTIES GALIOJIMO TERMINAS IR NUTRAUKIMAS, PAKEITIMAS

21. Sutartis įsigalioja, kai ją pasirašo abi šalys ir Sutartis užregistruojama Pirkėjo. Sutartis galioja iki visiško sutartinių įsipareigojimų įvykdymo.

22. Jeigu viena iš Sutarties šalių nevykdo arba netinkamai vykdo sutartinius įsipareigojimus ir tai yra esminis Sutarties pažeidimas, kita šalis gali vienašališkai nutraukti Sutartį, raštu įspėjus kitą šalį prieš 5 (penkias) darbo dienas.

23. Pirkėjas turi teisę vienašališkai nutraukti Sutartį apie tai raštu informavęs Pardavėją. Šiuo atveju Pirkėjas privalo sumokėti Pardavėjui kainos dalį, proporcingą perduotoms ir Pirkėjo priimtoms prekėms. Pardavėjas turi teisę vienašališkai nutraukti Sutartį tik dėl svarbių priežasčių, apie tai raštu pranešęs Pirkėjui prieš 5 darbo dienas.

24. Sutartis bet kada gali būti nutraukiama rašytiniu šalių susitarimu bei teisės aktuose numatytais pagrindais.

25. Sutarties sąlygos Sutarties galiojimo laikotarpiu nekeičiamos, išskyrus Lietuvos Respublikos viešųjų pirkimų įstatyme numatytus atvejus. Visi Sutarties pakeitimai yra neatsiejama šios Sutarties dalis ir galioja, jei jie padaryti rašytiniu Sutarties šalių susitarimu.

**VI. KITOS SUTARTIES SĄLYGOS**

26. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

27. Visi ginčai, kylantys iš Sutarties, sprendžiami gera valia ir bendru Sutarties šalių sutarimu. Nepavykus ginčo išspręsti derybomis, ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties šalių pateikė prašymą raštu kitai šaliai su siūlymu pradėti derybas.

28. Atsakingais už Sutarties vykdymą yra skiriami šie Pirkėjo ir Pardavėjo nurodyti asmenys (atsiradus būtinybei, šalių atsakingi asmenys gali būti keičiami ir (ar) skiriami papildomi):

|  | ***Pirkėjo***  ***atsakingas (-i) asmuo (-enys)*** | ***Pardavėjo***  ***atsakingas (-i) asmuo (-enys)*** |
| --- | --- | --- |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

29. Už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.

30. Sutarties priedai (1 priedas „Prekių kaina ir kiekiai“ ir 2 priedas „Nešiojamųjų kompiuterių techninė specifikacija“) yra neatsiejama Sutarties dalis.

31. Sutartis patvirtinta abiejų šalių kvalifikuotais elektroniniais parašais.

**ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  Valstybinė ligonių kasa  prie Sveikatos apsaugos ministerijos  Europos a. 1, 03505 Vilnius  Įmonės kodas 191351679  PVM mokėtojo kodas LT100000950313  AB „Swedbank“, banko kodas 73000  a/s LT14 7300010125300912  tel. (8 5) 232 2222  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius | **Pardavėjas**  UAB „IT GAMA“  S. Žukausko g. 23-44, 08234 Vilnius  Įmonės kodas 302786971  PVM mokėtojo kodas: LT100006887012  AB SEB bankas, banko kodas 70440  a/s LT67 7044 0600 0816 5613  tel. +370 5 20 34 270  el. paštas [info@itgama.lt](mailto:info@itgama.lt)  Direktorius Paulius Auškalnis |

**1 priedas**

**PREKIŲ KAINA IR KIEKIAI**

|  |  |  |  |  |  |
| --- | --- | --- | --- | --- | --- |
| Eil. Nr. | Prekė | Kiekis, vnt. | Vnt. kaina  Eur be PVM | Vnt. kaina  Eur su PVM | Iš viso Eur su PVM |
| 1. | Nešiojamas kompiuteris HP EliteBook 865 G10 | 5 | 1 384,00 | 1 674,64 | 8 373,20 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 priedas**

**NESKELBIAMOS APKLAUSOS BŪDU VYKDOMO MAŽOS VERTĖS PIRKIMO**

**NEŠIOJAMŲJŲ KOMPIUTERIŲ TECHNINĖ SPECIFIKACIJA**

1. **Bendrosios nuostatos**

|  |  |  |
| --- | --- | --- |
| 1. | Pirkimo objektas | Nešiojami kompiuteriai – 5 vnt. (komplektai) |
| 2. | Prekių pristatymo terminai | Įranga pristatyta turi būti per 3 mėn. nuo sutarties sudarymo datos. |
| 3. | Prekių pristatymo vieta | Įrangos pristatymo adresas: Europos a. 1, Vilnius |

1. **Techniniai reikalavimai**

|  |  |  |  |
| --- | --- | --- | --- |
| **Eil. Nr.** | **Parametras** | **Reikalavimai** | **Tiekėjo siūlomi parametrai** |
|  | Gamintojas, modelis | - | Gamintojas: *HP*  Modelis: *EliteBook 865 G10* |
|  | Procesoriaus našumas | Kompiuterio procesoriaus našumas pagal viešai publikuojamus Passmark performance CPU mark procesorių įvertinimo rezultatus, pateikiamus http://www.cpubenchmark.net/cpu\_list.php (ne mažiau nei 19000. Procesoriaus sparta negali būti dirbtinai padidinta.) | *19034. AMD Ryzen 5 7540U. Procesoriaus sparta nėra dirbtinai padidinta.* |
|  | Procesoriaus technologija | x64, turi palaikyti 32 ir 64 bitų operacines sistemas ir taikomąsias programas. | *Atitinka* |
|  | Išleidimo metai | Kompiuterio procesoriaus išleidimo į rinką data (ne anksčiau nei 12 mėnesių iki pristatymo) | *2023-03-05* |
|  | Operacinės sistemos suderinamumas | Kompiuteris turi būti suderintas su Microsoft Windows (naujausia Windows versija pristatymo metu) operacine sistema ir įtrauktas į Windows sertifikuotų produktų sąrašą. | *Atitinka* |
|  | Valdymo programinė įranga | Kompiuteris turi turėti to paties gamintojo parengtą valdymo ir administravimo programinę įrangą, kuri rodytų kompiuterio modelį ir serijos numerį ir leistų parsisiųsti ir atnaujinti kompiuterio tvarkykles ir programinę įrangą nenaudojant interneto naršyklės | *Atitinka* |
|  | Operacinė sistema | Kartu turi būti pateikta operacinė sistema Microsoft Windows Professional arba lygiavertė (OEM, naujausia versija pristatymo metu) | *Microsoft Windows Professional (OEM, naujausia versija pristatymo metu)* |
|  | Ekranas | Ekrano įstrižainė (ne mažiau kaip 15" ir ne daugiau kaip 16") | *16“* |
|  | Rezoliucija | Ekrano taškų skaičius (ne mažiau nei 1920x1200), 16:10 proporcijos | *1920x1200, 16:10 proporcijos* |
|  | Baterija | Baterijos darbo laikas (pagal MobileMark® 2014 metodiką) (ne mažiau nei 7,2 valandų) | *Iki 23,5 valandų* |
|  | Atmintinė (RAM) | Operatyvinės atminties talpa (ne mažiau nei 16 GB, DIMM, DDR4, ne mažiau 2400 MHz) | *16GB, DDR5-5600* |
|  | Kietasis diskas | SSD vidinio disko talpa (ne mažiau nei 256 GB talpos (PCIe NVMe tipo)) | *256GB* |
|  | Integruoti įrenginiai | Turi būti:   * Garso plokštė ir vidinis garsiakalbis garso atkūrimui; * WLAN tinklo plokštė (IEEE 802.11ac, įrenginys ir antena integruoti į korpusą); * Vidinis Bluetooth įrenginys (ne žemesnė nei 5.0 versija); * Integruota klaviatūra (turi būti su lotyniškos, lietuviškos abėcėlės ženklais ir atskira skaičių klaviatūra); * Integruota valdymo plokštelė (touchpad); * Integruota filmavimo kamera | *Atitinka* |
|  | Prievadai | Turi būti bendras išorinių USB (3.0 ir/arba 3.1 ir/arba USB C Thunderbolt su DisplayPort ir energijos perdavimo funkcijomis) jungčių skaičius iš viso (ne mažiau nei 3 vnt.);   * 1 vnt. HDMI (2.0 ver.); * 1 vnt. kombinuota ausinių ir mikrofono jungtis; * 1 vnt. Smart card skaitytuvas | *bendras išorinių USB – 4*  *• 1 vnt. HDMI (2.0 ver.);*  *• 1 vnt. kombinuota ausinių ir mikrofono jungtis;*  *• 1 vnt. Smart card skaitytuvas* |
|  | Sujungimų stotelė | Turi būti deranti kompiuteriui (to paties gamintojo, kaip kompiuteris) išorinė sujungimų stotelė ("docking station", paženklinta CE ženklu) su jungtimi, užtikrinančia maitinimo funkciją;   * ne mažiau nei 1 LAN jungtis; * ne mažiau nei 2 USB jungtys (ne žemesnės nei 3.0 versijos); * ne mažiau nei 2 skaitmeninės vaizdo perdavimo jungtys.) | *• 1 LAN jungtis;*  *• 2 USB jungtys (ne žemesnės nei 3.0 versijos);*  *• 2 skaitmeninės vaizdo perdavimo jungtys.)* |
|  | Svoris | Kompiuterio svoris (neįskaitant įkrovėjo) (ne daugiau nei 1,9 kg) | *1,74 kg* |
|  | Korpuso storis | Kompiuterio storis (ne daugiau kaip 20 mm) | *19,2 mm* |
|  | Apsaugos galimybės | Turi būti integruota TPM duomenų apsaugos mikroschema (naujausia versija pristatymo metu) arba lygiavertė | *Atitinka* |
|  | Aplinkosauga | Kompiuterio sisteminio bloko gamintojas turi įsidiegęs ISO 14001:2015 arba lygiavertį aplinkosaugos vadybos standartą (pateikti tai įrodančius dokumentus).  Įranga atitinka Europos Parlamento ir Tarybos direktyvos 2002/95/EB "Dėl tam tikrų medžiagų naudojimo elektroninėje įrangoje apribojimo" nustatytus reikalavimus (RoHS). | *Atitinka* |
|  | Komplektacija | Kompiuteris suprojektuotas taip, kad būtų galima pakeisti atmintinę, kietąjį diską, CD ir (ar) DVD valdymo įrenginį nenaudojant įrankių.  Kompiuteris komplektuojamas su visais kabeliais, adapteriais ir kitomis sudedamosiomis dalimis bei medžiagomis, reikalingomis visų užsakomos sistemos vidinių ir periferinių įrenginių sujungimui, užtikrinant normalų sistemos funkcionavimą (pvz., maitinimo, kietojo disko kabeliai ir t.t.). | *Atitinka* |
|  | Smart Card kortelių skaitytuvas | Vidinis integruotas Smart Card kortelių skaitytuvas (Skaitytuvas privalo būti suderinamas su Lietuvos Respublikos valstybės tarnautojų lustiniais pažymėjimais, taip pat asmens tapatybės su lustais kortelėmis (lustas Samsung S3CC91C, atitiktis ISO 7816, kartu pateikiamos tvarkyklės privalo būti suderinamos su CryptoTech kortelės programinė įranga) | *Atitinka* |
|  | Ženklinimas | Kompiuteris paženklintas CE ženklu. | *Atitinka* |
|  | Naujumas | Visa įranga turi būti gamykliškai nauja „brand new“. Gamykliškai atnaujinti „renew“ / „refurbished“ /„remarked“ komponentai neleistini. | *Atitinka* |
|  | Garantija | Garantija kompiuteriui ne mažiau nei 5 metai. Garantija netaikoma programinei įrangai. Garantija kompiuterio baterijai ne mažiau kaip 1 metai. Garantija užsakomiems kartu su kompiuteriu priedams ne mažiau nei 2 metai. Garantinis remontas atliekamas perkančiosios organizacijos darbo vietoje Lietuvos teritorijoje (jei perkančioji organizacija ir tiekėjas nesusitaria kitaip). Paaiškėjus, kad garantinio laikotarpio metu sugedusios prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu tiekėjas turi pakeisti sugedusią prekę kita, ne prastesnių parametrų preke. Jeigu prekės remontas atliekamas ne perkančiosios organizacijos patalpose, perkančioji organizacija turi teisę išimti kietąjį diską, prieš atiduodant į garantinį remontą ir tai nebus laikoma garantinių sąlygų pažeidimu. | *Atitinka* |

1. **Reikalavimai susiję su nacionaliniu saugumu**
2. Tiekėjo siūlomos prekės (įskaitant jų gamintojus) neturi kelti grėsmės nacionaliniam saugumui. Tiekėjas teikdamas ir pasirašydamas pasiūlymą patvirtina, kad jo siūlomos prekės (įskaitant jų gamintojus), nekelia grėsmės nacionaliniam saugumui.
3. Prekių gamintojas ar jį kontroliuojantis asmuo negali būti registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Lietuvos Respublikos viešųjų pirkimų įstatymo (toliau – VPĮ) 92 straipsnio 14 dalyje numatytame sąraše nurodytose valstybėse ar teritorijose. Tiekėjas teikdamas ir pasirašydamas pasiūlymą patvirtina, kad jo siūlomų prekių gamintojas ar jį kontroliuojantis asmuo gamintojus, nėra iš VPĮ 92 straipsnio 14 dalyje numatytame sąraše nurodytų valstybių ar teritorijų.